Ինչպես Իտալիայում, այնպես էլ Ֆրանսիայում լրատվամիջոցներին տված հարցազրույցներում Ռոհանին խոսել է Սաուդյան Արաբիայի հետ տարաձայնությունների, սիրիական հակամարտության, ինչպես նաև ԱՄՆ-ի հետ հաբարերությունների վերականգնման մասին: Իրանի նախագահը նշել է, որ իր երկիրը մտադիր չէ ներողություն խնդրել Էլ-Ռիյադից, նրա կարծիքով՝ սաուդական միապետությունն ինքը պետք է քայլ անի Իրանի հետ հարաբերությունները կարգավորելու ուղղությամբ, հայտնում է France24-ը: «Ինչո՞ւ մենք պետք է ներողություն խնդրենք: Նիմր Ալ-Նիմրի գլխատմա՞ն, Եմենի բնակչության սպանդի՞, թե ահաբեկիչների՞ն օգնելու համար: Հենց նրանք պետք է հազար անգամ ներողություն խնդրեն մուսուլմաններից»: Սիրիական հակամարտությանն անդրադառնալիս՝ Ռոհանին ընդգծել է, որ ԻՊ-ի դեմ արդյունավետ պայքարի համար Ասադի կառավարությունն առանցքային նշանակություն ունի, հետևաբար, սիրիական բանակին աջակցելն այլընտրանք չունի: